pythainlp/thaigov-v2-corpus-22032023 huggingface dataset:
วันอาทิตย์ที่ 19 กันยายน 2564
รัฐมนตรีว่าการกระทรวงยุติธรรม เล็งผลักดันกระท่อมเป็นพืชเศรษฐกิจ ชี้ในอนาคตจะเป็นสินค้าส่งออกสำคัญ ยุโรป-อเมริกานิยมทำเป็นยา
รัฐมนตรีว่าการกระทรวงยุติธรรม เล็งผลักดันกระท่อมเป็นพืชเศรษฐกิจ ชี้ในอนาคตจะเป็นสินค้าส่งออกสำคัญ ยุโรป-อเมริกานิยมทำเป็นยา เตรียมจัดเสวนา "พืชกระท่อมไทยไปตลาดโลก"หวังช่วยประชาสัมพันธ์สร้างโอกาสด้านเศรษฐกิจ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวในรายการคมชัดลึก หัวข้อพืชเศรษฐกิจกระท่อมใครได้ประโยชน์ว่า ตนไม่อยากให้พี่น้องเกษตรกรปลูกแต่พืชเดิมๆขาย พืชกระท่อมถือเป็นพืชทางเลือกใหม่แก่ประชาชน ตนจึงผลักดันให้กระท่อมถูกกฎหมายเพื่อเป็นพืชเศรษฐกิจได้สมใจแล้วอย่างเสรี เมื่อวันที่ 14 ส.ค.ที่ผ่านมา ส่วนผู้ที่เคยต้องคดีกระท่อมพ้นผิดหมดแล้วในทุกระบวนการ กระทั่งใครมีหมายศาลก็ต้องมีคำสั่งให้ปล่อยตัวทันที และยังช่วยให้ระบบสังคมดีขึ้นคนพ้นผิดกลับไปหาครอบครัวได้แล้ว ทั้งนี้ พืชกระท่อมยังจะเป็นสินค้าส่งออกทำกำไรมหาศาลได้ถ้าส่งออกไปยังต่างประเทศ เช่น แถบยุโรป อเมริกา พืชกระท่อมชอบอากาศร้อนชื้น ไม่ชอบอาการหนาวซึ่งจะผลัดใบหมด เขาจึงปลูกไม่ได้แบบบ้านเราเพราะสภาพอากาศ ในต่างประเทศกระท่อมถูกนำไปบริโภคเพื่อบำรุงรักษาร่างกาย นอกจากนี้ คนที่ติดยาบ้าเราเตรียมจะให้เลิกยาโดยให้กินกระท่อมแทนด้วยซึ่งอยู่ระหว่างวิจัย ซึ่งในอเมริกา นำไปช่วยผู้ติดยาแล้ว แก้โรคซึมเศร้า แก้โรคเบาหวาน แก้อาการปวดต่าง ๆ ลดอาการได้ถึง 5-8 เท่า ดีกว่ามอร์ฟีนด้วยซ้ำ
นายสมศักดิ์ กล่าวอีกว่า การซื้อขายใบกระท่อมสด ๆ นั้น สามารถทำได้เพราะถูกกฎหมายแล้ว แต่ถ้านำไปผลิตเป็นแคปซูลก็ไม่ผิดกฎหมายแต่ต้องไปขออนุญาต อย. หรือการนำไปบรรจุขวดตีตรายี่ห้อเพื่อจำหน่ายก็ต้องขออนุญาตจากอย. กฎหมายอื่นยังมีข้อจำกัดอยู่บ้าง เราส่งเสริมให้เกษตรกรปลูกขายเต็มที่เพราะคนเหล่านี้มีองค์ความรู้มากกว่าฝ่ายราชการที่ทิ้งร้างมากว่า 78 ปี โดยการนำกระท่อมไปผลิตเป็นสี่คูณร้อย ตนไม่เห็นด้วยและอยากเตือนให้ช่วยกันห้ามปราม เพราะจะทำให้พืชกระท่อมมีปัญหาได้ในภายหลัง อยากให้กระท่อมเป็นพืชสมุนไพรที่มีประโยชน์อย่างแท้จริง เพราะกว่าจะผลักดันให้กระท่อมถูกกฎหมายได้ค่อนข้างยากลำบาก ทั้งนี้ในวันที่ 20 ก.ย. ทางสำนักงาน ป.ป.ส.จะจัดเสวนาภายใต้หัวข้อ "พืชกระท่อมไทยไปตลาดโลก" เพื่อประชาสัมพันธ์และสร้างการรับรู้เกี่ยวกับกฎหมาย และสร้างโอกาสด้านเศรษฐกิจของพืชกระท่อม
วันพุธที่ 24 สิงหาคม 2565
สุดเจ๋ง! นักวิจัยไทยพัฒนา “เครื่องตรวจโควิด-19 จากลมหายใจ” ไม่เจ็บตัว แม่นยำ รู้ผลไวใน 5 นาที ค่าตรวจไม่เกิน 10 บาท/คน
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ชื่นชมนักวิจัยไทยที่คิดค้นพัฒนาระบบต้นแบบเครื่องตรวจคัดกรองผู้ติดเชื้อไวรัสโคโรนา 2019 (โควิด-19) แบบไม่เจ็บตัว โดยวิเคราะห์โปรไฟล์จากลมหายใจ ไม่ต้องแยงจมูก ไม่ต้องเจาะเลือด ไม่ต้องใช้น้ำลาย มีความไวและความจำเพาะสูง รู้ผลตรวจได้ภายใน 5 นาที มีค่าใช้จ่ายในการตรวจไม่เกิน 10 บาท/คน มีความแม่นยำประมาณ 97%
.
ผลงานนี้เป็นความร่วมมือจากหลายหน่วยงาน คือ สมาคมกีฬาเครื่องบินจำลองและวิทยุบังคับ รพ.ราชวิถี ม.มหิดล และภาคเอกชน ได้รับการสนับสนุนทุนวิจัยจากสำนักงานการวิจัยแห่งชาติ กระทรวงการอุดมศึกษา วิทยาศาสตร์ วิจัยและนวัตกรรม พัฒนาจนผลวิจัยประสบความสำเร็จสามารถต่อยอดในเชิงพาณิชย์ได้ จัดแสดงภายในงานประชุม APEC Health Week ระหว่างวันที่ 22-26 ส.ค.65 ที่โรงแรมมิลเลนเนียมฮิลตัน กทม.
.
อ่านเพิ่มเติม คลิก >>https://www.thaigov.go.th/news/contents/details/58251
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 2 กันยายน 2564
มาตรการในการเตรียมความพร้อมรองรับการเติบโตทางเศรษฐกิจจากโครงการดังกล่าวมีอย่างไร
กระทู้ถามของสภาผู้แทนราษฎร เรื่อง มาตรการในการเตรียมความพร้อมเพื่อรองรับการเชื่อมต่อโครงการก่อสร้างทางรถไฟของสาธารณรัฐประชาธิปไตยประชาชนลาวสู่จังหวัดหนองคาย
ถาม มาตรการในการเตรียมความพร้อมรองรับการเติบโตทางเศรษฐกิจจากโครงการดังกล่าวมีอย่างไร
ตอบ 1. ลงทุนพัฒนาโครงสร้างพื้นฐานและระบบคมนาคมขนส่งให้ครอบคลุมและเชื่อมโยงอย่างไร้รอยต่อ โดยมีมาตรการ ดังนี้
1.1 พัฒนาระบบขนส่งรอบสถานีรถไฟความเร็วสูง
1.2 การพัฒนาย่านสถานีและความสะดวกในการเข้าถึงระบบการขนส่งทางรถไฟ
1.3 พัฒนาพื้นที่รอบสถานีรถไฟความเร็วสูง
1.4 การพัฒนาและขับเคลื่อนรถไฟความเร็วสูง
1.5 พัฒนาโครงข่ายคมนาคมเชื่อมโยง
2. จ.หนองคาย
2.1 เป็น 1 ใน 10 พื้นที่ที่ได้รับการส่งเสริมให้เป็นพื้นที่พัฒนาเศรษฐกิจพิเศษ
2.2 มุ่งเน้นด้านการค้าและการท่องเที่ยวสองฝั่งแม่น้ำโขง
2.3 การพัฒนาโครงสร้างพื้นฐานด้านคมนาคมขนส่ง
2.4 การเพิ่มประสิทธิภาพด่านพรมแดนและด่านศุลกากร
2.5 ทำแผนเตรียมความพร้อมรองรับการพัฒนาโครงข่ายรถไฟจากสาธารณรัฐประชาชนจีนและสาธารณรัฐประชาธิปไตยประชาชนลาว
ดูรายละเอียดเพิ่มเติมได้ที่ราชกิจจานุเบกษา เล่มที่ 138 ตอนพิเศษ 109 ง วันที่ 20 พ.ค. 64
วันจันทร์ที่ 30 พฤษภาคม 2565
“กอช. ร่วมกับ NT ยกระดับการออมดิจิทัล ผ่านซิมการ์ด my by nt ฟรี เน็ตเร็วแรง”
กอช.ร่วมกับ NT อำนวยความสะดวกให้สมาชิก กอช. เข้าถึงการออมครอบคลุมทุกพื้นที่ โดยสมาชิก กอช. แสดงบัตรประจำตัวประชาชน หรือแสดงเอกสารที่ยืนยันการเป็นสมาชิก กอช. ติดต่อรับซิมการ์ด my by nt พร้อมอินเทอร์เน็ตฟรี ได้ตั้งแต่วันนี้ จนถึงวันที่ 31 ส.ค.2565
กองทุนการออมแห่งชาติ (กอช.) ร่วมกับ บริษัท โทรคมนาคมแห่งชาติ จำกัด (NT) ยกระดับอำนวยความสะดวกให้สมาชิก กอช. เข้าถึงการออมครอบคลุมทุกพื้นที่ โดยสมาชิก กอช. แสดงบัตรประจำตัวประชาชน หรือแสดงเอกสารที่ยืนยันการเป็นสมาชิก กอช. ติดต่อรับซิมการ์ด my by nt พร้อมอินเทอร์เน็ตฟรี ได้ตั้งแต่วันนี้ จนถึงวันที่ 31 สิงหาคม 2565 ที่จุดบริการ NT Shop ทั่วประเทศ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กองทุนการออมแห่งชาติ (กอช.) ร่วมกับ บริษัท โทรคมนาคมแห่งชาติ จำกัด (NT) ยกระดับอำนวยความสะดวกให้สมาชิก กอช. เข้าถึงการออมครอบคลุมทุกพื้นที่เพิ่มมากขึ้น โดย สมาชิก กอช. สามารถรับซิมการ์ดแบบเติมเงินจาก my by nt ได้ทุกจุดบริการ NT Shop เพียงแสดงตัวตนในการเป็นสมาชิก กอช. กับพนักงาน อาทิ แสดงบัตรประจำตัวประชาชน สมุดเงินออม กอช. หรือโชว์แอป กอช. ที่ปรากฏชื่อสมาชิก หรือเอกสารอื่นๆ ที่เกี่ยวข้อง สิทธิพิเศษสำหรับสมาชิก กอช. ในการเข้าใช้งานแอปพลิเคชัน กอช. ด้วยอินเทอร์เน็ตความเร็วสูง แบบไม่จำกัดปริมาณ ทั้งในเมนูตรวจสอบสิทธิ์ ส่งเงินออมสะสม ตรวจสอบยอดเงินสมทบจากรัฐ ดูข่าวสารหรือโปรโมชันต่างๆ จาก กอช.
สำหรับผู้ที่สนใจสามารถสมัครเป็นสมาชิก กอช. ได้ตั้งแต่อายุ 15 – 60 ปี เป็นผู้ที่ไม่มีสวัสดิการบำนาญจากรัฐ อาทิ นักเรียน นักศึกษา พ่อค้าแม่ค้า ชาวไร่ชาวนา ผู้ประกอบอาชีพอิสระ โดยออมเงินขั้นต่ำเพียง 50 บาท สูงสุด 13,200 บาทต่อปี พร้อมรับเงินสมทบเพิ่มจากรัฐในเดือนถัดไปตามช่วงอายุ สูงสุด 100% หรือ 1,200 บาทต่อปี ในการรับซิมการ์ดแบบเติมเงิน จาก my by nt สามารถรับได้ตั้งแต่วันนี้ จนถึงวันที่ 31 สิงหาคม 2565 ที่จุดบริการ NT Shop ทั่วประเทศ และการใช้งานเป็นไปตามเงื่อนไขของ my by nt สอบถามรายละเอียดเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันจันทร์ที่ 30 สิงหาคม 2564
นายกรัฐมนตรีมอบหน่วยงานเกี่ยวข้องติดตามการเปิดเดินรถโดยสาร อากาศยาน ให้บริการข้ามจังหวัดจากพื้นที่สีแดงเข้ม ย้ำยังต้องเข้มมาตรการเฝ้าระวังโรค และปฏิบัติตามมาตรการจังหวัดปลายทาง
นายกรัฐมนตรีมอบหน่วยงานเกี่ยวข้องติดตามการเปิดเดินรถโดยสาร อากาศยาน ให้บริการข้ามจังหวัดจากพื้นที่สีแดงเข้ม ย้ำยังต้องเข้มมาตรการเฝ้าระวังโรค และปฏิบัติตามมาตรการจังหวัดปลายทาง
วันที่ 30ส.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่มติที่ประชุมศูนย์บริหารสถานการณ์โควิด-19 เมื่อวันที่ 27 ส.ค. ได้ผ่อนคลายมาตรการควบคุมโรคบางส่วน ซึ่งรวมถึงการอนุญาตให้การขนส่งสาธารณะข้ามจังหวัด โดยเฉพาะการการเดินทางเข้า-ออกจังหวัดพื้นที่ควบคุมสูงสุดและเข้มงวด หรือสีแดงเข้มให้สามารถดำเนินการ โดยกำหนดจำนวนผู้โดยสารไม่เกิน 75% ของความผู้โดยสาร ของพาหนะแต่ละประเภท มีผลตั้งแต่วันที่ 1 ก.ย. 2564 เป็นต้นไป
พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายหน่วยงานที่เกี่ยวข้องติดตามกำกับดูแลการกลับมาเปิดให้บริการทั้งในส่วนของรถโดยสารสาธารณะ รถตู้ รวมถึงอากาศยาน ให้ดำเนินตามมาตรการเฝ้าระวังการแพร่ระบาดของโรคที่ยังต้องเข้มงวด และต้องเป็นไปตามแนวปฏิบัติในข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 ฉบับที่ 32 ซึ่งลงประกาศในราชกิจจานุเบกษาเมื่อวันที่ 28 ส.ค. 2564
ในส่วนของประชาชนที่มีความจำเป็นต้องเป็นต้องเดินทางข้ามจังหวัดในช่วงเวลานี้ ก็ขอความร่วมมือในการปฏิบัติตามมาตรการควบคุมโรคที่เข้มงวด ตามแนวทางการป้องกันโรคในทุกกรณีทุกโอกาส หรือ Universal Prevention และขอให้ติดตามข้อมูลก่อนการเดินทางว่าจังหวัดปลายทางที่จะเดินทางไปนั้นมีมาตรการป้องกันโรคอย่างไร ผู้เดินทางจากพื้นที่ต่างๆ จะต้องปฏิบัติตนอย่างไร เนื่องจาก ศบค. ผ่อนคลายให้เกิดการเดินทางได้มากขึ้น แต่ทุกจังหวัดก็ยังมีมาตรการเฉพาะพื้นที่
ส่วนประชาชนซึ่งเป็นผู้ป่วยโควิด-19 ที่ต้องการเดินทางกลับไปรักษาตัว ณ ภูมิลำเนา ยังขอให้เป็นการเดินทางตามระบบในโครงการรับคนกลับบ้าน/รับผู้ป่วยกลับภูมิลำเนา โดยประสานงานผ่านสายด่วน สปสช. 1330 กด 15 ไม่เดินทางกลับเอง ทั้งนี้เพื่อการส่งตัวปลอดภัยทั้งต่อผู้ป่วยและประชาชนทั่วไป
"ศบค.เริ่มผ่อนคลายให้ระบบขนส่งสาธารณะโดยเฉพาะในพื้นที่สีแดงเข้มเริ่มกลับมาให้บริการได้ ท่านนายกรัฐมนตรียังได้กำชับและมอบหมายหน่วยงานที่เกี่ยวข้อง ทั้งกระทรวงคมนาคม กระทรวงสาธารณสุข รวมถึงหน่วยงานในพื้นที่ให้ร่วมกันติดตามดูแลการให้ดำเนินมาตรการต่างๆ ของผู้ให้บริการ เพื่อให้เกิดความปลอดภัยกับทั้งประชาชนและพนักงานผู้ให้บริการ และหากดำเนินการไปได้ราบรื่นก็จะนำไปสู่การผ่อนคลายมาตรการต่างๆ ที่เพิ่มขึ้นในระยะต่อไปได้"น.ส.ไตรศุลี กล่าว
..................................................
วันเสาร์ที่ 27 สิงหาคม 2565
ช่างไฟเดลิเวอรี่ปลื้ม รมว.แรงงาน เพิ่มทักษะสู่ผู้ประกอบอาชีพอิสระ
หนุ่มช่างไฟฟ้า สุดปลื้ม เผยมีทักษะฝีมือ มีอาชีพ มีรายได้วันนี้เพราะกรมพัฒนาฝีมือแรงงาน กระทรวงแรงงาน ผันตัวสู่ผู้ประกอบอาชีพอิสระ
วันอังคารที่ 6 กรกฎาคม 2564
เร่ง ดูแลสุขภาพประชาชน จากเหตุโรงงานระเบิด
....
จากเหตุระเบิดและไฟไหม้โรงงานผลิตโฟม ใน ต.บางพลีใหญ่ อ.บางพลี จ.สมุทรปราการ รัฐบาลได้ส่งเจ้าหน้าที่อาชีวเวชกรรม รพ.บางพลี สำนักงานสาธารณสุขอำเภอบางพลี รพ.สต. และ อสม. ร่วมกับองค์กรปกครองส่วนท้องถิ่น ดูแลสุขภาพและอำนวยความสะดวกแก่ประชาชน ที่ศูนย์อพยพทั้ง 7 แห่ง
.
นอกจากนี้ ยังมีสำนักควบคุมป้องกันโรคที่ 6 และศูนย์อนามัยที่ 6 จ.ชลบุรี ลงพื้นที่คัดกรองสุขภาพประชาชน ที่ได้รับผลกระทบจากสารเคมี และให้ความรู้ในการดูแลตนเอง รวมถึงแนะนำด้านอนามัยสิ่งแวดล้อมในพื้นที่เกิดเหตุด้วย
.
สำหรับสารเคมีที่พบ คือ สไตรีนโมโนเมอร์ เมื่อเผาไหม้จะกลายเป็นก๊าซคาร์บอนมอกไซด์ ระคายเคืองต่อระบบหายใจ ลำคอ ปวดศีรษะ มึนงง อ่อนเพลีย คลื่นไส้ หากหายใจเข้าไปในเวลานาน แม้ความเข้มข้นต่ำ ก็อาจมีอาการทางสายตา การได้ยินเสื่อมลง การตอบสนองช้าลง ถ้าเข้าตา จะเคืองตา ถูกผิวหนัง จะระคายผิวหนัง เมื่อซึมเข้าผิวหนัง จะทำให้ผิวแดง แห้งและแตก
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 30 มิถุนายน 2565
​นายกรัฐมนตรีห่วงใยหลังมีรายงานมิจฉาชีพยังระบาดเปลี่ยนรูปแบบกลลวง ย้ำหน่วยงานเกี่ยวข้องประชาสัมพันธ์ให้ประชาชนรู้เท่าทันต่อเนื่อง
​นายกรัฐมนตรีห่วงใยหลังมีรายงานมิจฉาชีพยังระบาดเปลี่ยนรูปแบบกลลวง ย้ำหน่วยงานเกี่ยวข้องประชาสัมพันธ์ให้ประชาชนรู้เท่าทันต่อเนื่อง เร่งกวาดล้างเครือข่ายการกระทำผิดทั้งในและต่างประเทศ
วันที่ 30 มิ.ย. 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานว่าขณะนี้มิจฉาชีพแก๊งคอลเซ็นเตอร์ยังคงระบาด โดยเปลี่ยนรูปแบบเนื้อหาการหลอกลวงไปจากเดิม ซึ่งนายกรัฐมนตรีมีความห่วงใยและได้กำชับหน่วยงานที่เกี่ยวข้องให้ประชาสัมพันธ์ให้ประชาชนรู้เท่าทันกลลวงของมิจฉาชีพที่เปลี่ยนไปอย่างต่อเนื่อง พร้อมกับเร่งกวาดล้างจับกุมผู้ทำผิดมาลงโทษทั้งเครือข่ายขบวนการในประเทศและต่างประเทศ
“ตามรายงานระบุว่ารูปแบบและเนื้อหาที่มิจฉาชีพใช้หลอกลวงประชาชนจะเปลี่ยนไปตามสถานการณ์ โดยนายกรัฐมนตรีขอให้หน่วยงานต่างๆ มีการประชาสัมพันธ์เตือนประชาชนเพื่อให้รู้เท่าทันป้องกันตัวเองได้ในเบื้องต้น เพราะขบวนการเหล่านี้ไม่หายไปเพียงแต่จะหยุดในช่วงมีการกวาดล้าง แล้วรอกลับมาทำผิดใหม่ด้วยเนื้อหาการหลอกลวงใหม่”น.ส.ไตรศุลี กล่าว
น.ส.ไตรศุลี กล่าวว่า เนื้อหาที่กลุ่มมิจฉาชีพใช้หลอกลวงประชาชนที่เปลี่ยนไปตามประเด็นทางสังคมนั้น ล่าสุดสำนักงานคณะกรรมการกำกับและส่งเสริมการประกอบธุรกิจประกันภัย(คปภ.) ได้รายงานถึงกรณีแก๊งคอลเซ็นเตอร์โทรไปหลอกลวงว่าเป็นเจ้าหน้าที่ คปภ. และหลอกให้โอนเงินเพื่อจะช่วยในกระบวนการช่วยเคลมประกันภัยโควิด19 ซึ่ง คปภ.ได้ออกข้อมูลเตือนขอประชาชนอย่าหลงเชื่อเนื่องจากไม่มีนโยบายให้เจ้าหน้าที่โทรหาประชาชนเพื่อดำเนินการดังกล่าวแต่อย่างใด หากพบการกระทำผิดให้โทรแจ้งสายด่วน คปภ. 1186 เพื่อดำเนินการตามกฎหมาย
นอกจากนี้ทางสำนักงานตำรวจแห่งชาติ (สตช.) ยังมีคำเตือนประชาชนให้ระมัดระวังกรณีมีบุคคลอื่นมาจ้างให้เปิดบัญชีธนาคาร ให้สันนิษฐานไว้ก่อนว่าเป็นการจ้างให้เปิด “บัญชีม้า” เมื่อนำไปใช้ในการรับโอนเงินที่ได้จากการกระทำความผิด ห้ามไปรับเปิดบัญชีเด็ดขาดเพราะหากมีการจับกุมจะต้องรับโทษในฐานเป็นผู้ร่วมกระทำผิดในการนั้นๆ ด้วย
รวมถึงกรณีมีการจ้างให้เปิดใช้เบอร์โทรศัพท์เพื่อนำเบอร์ไปใช้ในการกระทำความผิด หรือ “ซิมม้า” เช่นนำไปผูกกับบัญชีสื่อสังคมออนไลน์แล้วนำไปใช้หลอกลวงผู้อื่นในรูปแบบต่างๆ หรือนำไปใช้ประกอบการเปิดระบบธนาคารออนไลน์ กระเป๋าเงินอิเล็กทรอนิกส์ เพื่อรับ-โอนเงินจากอาชญากรรมรูปแบบต่างๆ หากมีการจับกุมผู้ทำผิดได้อาจต้องเป็นผู้ร่วมกระทำผิดและต้องรับโทษด้วยเช่นกัน
ทั้งนี้ ขอย้ำเตือนกับประชาชนว่าหากมีการโทรศัพท์มาจากเบอร์ที่ไม่คุ้นเคยมีเนื้อหาสนทนาที่แอบอ้างเป็นเจ้าหน้าที่หน่วยต่างๆ ทั้งการโน้มน้าวหรือข่มขู่ให้โอนเงินนั้นอย่าหลงเชื่อและโอนเงินให้โดยง่าย กรณีมีผู้มาชักชวนให้เปิดบัญชีธนาคาร หรือเปิดใช้เบอร์โทรศัพท์อย่าให้ความร่วมมือเด็ดขาด โดยหากพบเบาะแสการกระทำผิดทั้งแก๊งคอลเซ็นเตอร์ และการกระทำผิดทางเทคโนโลยี ให้แจ้งที่สายด่วนกองบัญชาการตำรวจสืบสวนสอบสวนอาชญากรรมทางเทคโนโลยี โทร 1441 หรือ ศูนย์ PCT 081-8663000 ตลอด 24 ชม. หรือแจ้งความผ่านระบบออนไลน์ได้ที่ www.thaipoliceonline.com
...................
วันพฤหัสบดีที่ 30 มิถุนายน 2565
ก.อุตฯ บันทึกเทปถวายพระพรเนื่องในวันเฉลิมพระชนมพรรษา “พระบาทสมเด็จพระเจ้าอยู่หัว” 28 กรกฎาคม 2565
ก.อุตฯ บันทึกเทปถวายพระพรเนื่องในวันเฉลิมพระชนมพรรษา “พระบาทสมเด็จพระเจ้าอยู่หัว” 28 กรกฎาคม 2565
วันนี้ (30 มิถุนายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายวันชัย พนมชัย อธิบดีกรมโรงงานอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ำตาลทราย นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายวีริศ อัมระปาล ผู้ว่าการการนิคมอุตสาหกรรมแห่งประเทศไทย ร่วมบันทึกเทปถวายพระพรเนื่องในวันเฉลิมพระชนมพรรษา “พระบาทสมเด็จพระเจ้าอยู่หัว” 28 กรกฎาคม 2565 เพื่อแสดงความจงรักภักดีและสำนึกในพระมหากรุณาธิคุณ ณ สถานีวิทยุโทรทัศน์แห่งประเทศไทย (NBT) ถนนวิภาวดีรังสิต
วันศุกร์ที่ 26 สิงหาคม 2565
กรมพัฒนาฝีมือแรงงาน จับมือกรมการท่องเที่ยว Up skill แรงงานขานรับนโยบายรัฐเที่ยวด้วยกัน
เมื่อวันที่ 26 สิงหาคม 2565 นายประทีป ทรงลำยอง อธิบดีกรมพัฒนาฝีมือแรงงาน กระทรวงแรงงาน มอบหมายให้ นางสาวอาภากร ว่องเขตกร ผู้ตรวจราชการกรมพัฒนาฝีมือแรงงาน ร่วมลงนามบันทึกข้อตกลงความร่วมมือว่าด้วยการท่องเที่ยว
วันจันทร์ที่ 12 กรกฎาคม 2564
“ชัยวุฒิ” รมว.ดีอีเอส ลงนามเอ็มโอยูร่วม รมต.ไอซีที ประเทศสิงคโปร์ ยกระดับความร่วมมือด้านเศรษฐกิจดิจิทัล ส่งเสริมการแลกเปลี่ยนข้อมูล บุคลากร และประสบการณ์ในหลากหลายสาขา
“ชัยวุฒิ” รมว.ดีอีเอส ลงนามเอ็มโอยูร่วม รมต.ไอซีที ประเทศสิงคโปร์ ยกระดับความร่วมมือด้านเศรษฐกิจดิจิทัล ส่งเสริมการแลกเปลี่ยนข้อมูล บุคลากร และประสบการณ์ในหลากหลายสาขา
เมื่อวันที่12กรกฎาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้ร่วมลงนามบันทึกความเข้าใจว่าด้วยความร่วมมือด้านเศรษฐกิจดิจิทัลระหว่างกระทรวงดิจิทัลฯและกระทรวงการสื่อสารและสารสนเทศแห่งสาธารณรัฐสิงคโปร์ร่วมกับนางโจเซฟินทีโอรัฐมนตรีว่าการกระทรวงการสื่อสารและสารสนเทศ(ไอซีที)แห่งสาธารณรัฐสิงคโปร์โดยมีนายเควินฉ็อกเอกอัครราชทูตสิงคโปร์ประจำประเทศไทยและดร.สุริยาจินดาวงษ์เอกอัครราชทูตไทยประจำสิงคโปร์ร่วมเป็นสักขีพยานในพิธีลงนามในรูปแบบเสมือนจริง
โดยบันทึกความเข้าใจฉบับนี้มีวัตถุประสงค์เพื่อส่งเสริมให้เกิดความร่วมมืออันใกล้ชิดยิ่งขึ้นระหว่างกันรวมถึงการแลกเปลี่ยนข้อมูลบุคลากรและประสบการณ์ในสาขาต่างๆตามที่ทั้งสองฝ่ายได้ระบุไว้ภายใต้บันทึกความเข้าใจฉบับนี้อาทิการเชื่อมโยงดิจิทัลการจัดการข้อมูลความเชี่ยวชาญด้านเทคโนโลยีและกำลังคนเทคโนโลยีอุบัติใหม่เมืองและนิคมอุตสาหกรรมอัจฉริยะความมั่นคงปลอดภัยไซเบอร์และประเด็นอื่นๆตามที่ทั้งสองฝ่ายเห็นสมควร
ทั้งนี้นายชัยวุฒิกล่าวย้ำว่า“รัฐมนตรีไอซีทีของสิงคโปร์และผมมีความเห็นสอดคล้องกันว่าทั้งสองประเทศจะมีการส่งเสริมความร่วมมือและการทำงานร่วมกันอย่างใกล้ชิดยิ่งขึ้นเพื่อให้ผลลัพธ์ของบันทึกความเข้าใจฉบับนี้เกิดผลที่เป็นรูปธรรมและเป็นการยกระดับความร่วมมือด้านดิจิทัลของทั้งสองประเทศให้สูงขึ้นต่อไป”
************
วันพฤหัสบดีที่ 3 กุมภาพันธ์ 2565
ธอส. ชวนมอบอั่งเปารับเทศกาลตรุษจีน ด้วยสลากต่อเงินต่อทอง ซื้อวันนี้มีสิทธิ์ลุ้นรางวัลเป็นสลากออมทรัพย์มูลค่าสูงสุด 1 ล้านบาท
ธอส.เอาใจคนรักการออมที่กำลังมองหาของขวัญเพื่อมอบเป็นอั่งเปาให้ญาติผู้ใหญ่ หรือบุตรหลาน เนื่องในโอกาสวันตรุษจีน ปี 2565 ด้วยสลากออมทรัพย์ ธอส. ชุดต่อเงินต่อทอง หน่วยละ 10,000 บาท อายุสลาก 3 ปี ผลตอบแทนหน้าสลาก 0.50% ต่อปี
ธนาคารอาคารสงเคราะห์ เอาใจคนรักการออมที่กำลังมองหาของขวัญเพื่อมอบเป็นอั่งเปาให้ญาติผู้ใหญ่ หรือบุตรหลาน เนื่องในโอกาสวันตรุษจีน ปี 2565 ด้วยสลากออมทรัพย์ ธอส. ชุดต่อเงินต่อทอง หน่วยละ 10,000 บาท อายุสลาก 3 ปี ผลตอบแทนหน้าสลาก 0.50% ต่อปี โดยผู้ซื้อมีสิทธิ์ลุ้นรางวัลตลอด 36 งวด เป็นสลากออมทรัพย์ชุดต่อเงินต่อทองเพื่อเพิ่มโอกาสในการถูกรางวัลมากขึ้น รางวัลที่ 1 ได้รับสลากมูลค่า 1 ล้านบาท รางวัลที่ 2 รับสลากมูลค่า 100,000 บาท รางวัลที่ 3 สลากมูลค่า 20,000 บาท รางวัลที่ 4 สลากมูลค่า 10,000 บาท พร้อมรางวัลพิเศษ เลขต่อเงินต่อทอง (เลขวิ่งหลักหน่วย 1 ตัว) รางวัลละ 30 บาท หากซื้อสลาก 10 หน่วย หรือ 100,000 บาท จะถูกรางวัลเลขท้ายทุกงวด เมื่อรวมกับผลตอบแทนหน้าสลากแล้ว จะได้ผลตอบแทนขั้นต่ำ 0.86%ต่อปี พิเศษ!! สำหรับลูกค้าสลากต่อเงินต่อทองจะได้รับผลิตภัณฑ์สินเชื่อที่อยู่อาศัยอัตราดอกเบี้ยพิเศษเมื่อฝากครบกำหนดอายุสลาก 3 ปี ด้วย ซึ่งสลากออมทรัพย์ ธอส. ชุดต่อเงินต่อทอง ได้รับความสนใจจากลูกค้าเป็นจำนวนมาก ล่าสุด ณ วันที่ 31 มกราคม 2565 สามารถจำหน่ายได้แล้วถึง 350,000 หน่วย คิดเป็นมูลค่า 3,500 ล้านบาท สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
วันอังคารที่ 12 ตุลาคม 2564
โฆษกรัฐบาลเผย นายกฯ แถลงเปิดประเทศ ถือเป็นการส่งสัญญาณ Welcome to Thailand พร้อมขอความร่วมมือคนไทย การ์ดอย่าตก เตือนทุกภาคส่วนยังต้องปฏิบัติมาตรการ COVID-Free Settingอย่างเคร่งครัด
โฆษกรัฐบาลเผย นายกฯ แถลงเปิดประเทศ ถือเป็นการส่งสัญญาณ Welcome to Thailand พร้อมขอความร่วมมือคนไทย การ์ดอย่าตก เตือนทุกภาคส่วน ยังต้องปฏิบัติมาตรการ COVID-Free Setting อย่างเคร่ง
วันนี้ 12 ตุลาคม 2564 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า สืบเนื่องจากการแถลงผ่านโทรทัศน์รวมการ  เฉพาะกิจฯ ของ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เมื่อวันที่ 11 ตุลาคม 2564 วางเป้าหมาย ประเทศไทยจะเริ่มเปิดรับการเดินทางเข้าประเทศไทย ตั้งแต่วันที่ 1 พฤศจิกายน 2564 เป็นต้นไป โดยไม่ต้องกักตัว ภายใต้ข้อกำหนดเงื่อนไขที่คำนึงถึงความปลอดภัยสาธารณสุขคนไทยและชาวต่างชาติ อาทิ ผู้ที่ฉีดวัคซีนครบโดสแล้ว และเดินทางเข้าประเทศไทยโดยทางอากาศจากประเทศที่กำหนดว่า เป็นประเทศความเสี่ยงต่ำ เป็นต้น การเปิดประเทศที่กำลังจะเกิดขึ้นนี้เป็นการสร้างบรรยากาศและส่งสัญญาณให้นานาชาติตลอดจนนักท่องเที่ยวทั่วโลกได้เห็นถึงความพร้อมและศักยภาพของประเทศไทย อย่างไรก็ตามขอเน้นย้ำกับประชาชนคนไทยทุกคนซึ่งแม้ว่ารัฐบาลจะมีการเตรียมเปิดประเทศ แต่ก็ขอให้ยังคงระมัดระวังและป้องกันตนเอง "การ์ดอย่าตก" ยังต้องยึดหลักอนามัยส่วนบุคคล ดูแลตัวเองแบบครอบจักรวาล รวมทั้งผู้ประกอบการ ชุมชน ตลาด ต้องปฏิบัติตามมาตรการ COVID-Free Setting อย่างเคร่งครัด
นายธนกร กล่าวว่า รัฐบาลกำลังเร่งทำงานโดยเร่งการฉีดวัคซีนให้ประชาชน การจัดหาวัคซีนตลอดจนการรับส่งมอบวัคซีนของไทยที่เพิ่มมากขึ้น ซึ่งในสิ้นปีนี้ ไทยจะได้รับมอบวัคซีนถึง 178.2 ล้านโดส อีกทั้ง ยอดการฉีดวัคซีนสะสมของไทยวันนี้ ยังมากกว่า 61 ล้านโดส มั่นใจไทยบรรลุเป้าหมายการฉีดวัคซีนครอบคลุมร้อยละ 70 ของกลุ่มเป้าหมาย ท่านนายกฯ ฝากเน้นย้ำให้คนไทยทุกภาคส่วนเป็นส่วนหนึ่งในการ เตรียมความพร้อม รับผิดชอบร่วมกัน ช่วยกันสร้างความมั่นใจในการเปิดประเทศ ในฐานะเจ้าของบ้านร่วมกัน ด้วยการที่ประชาชนทั่วไปต้องปฏิบัติตามมาตรการป้องกันส่วนบุคคล อาทิ Universal Prevention ผู้ประกอบการ โรงงานภาคอุตสาหกรรม ดำเนินการตามมาตรการ COVID-Free Setting อย่างเคร่งครัด เพื่อร่วมกันผลักดันเศรษฐกิจสู่การเปิดประเทศที่ปลอดภัยสำหรับทุกคน รวมทั้งยังสอดคล้องกับมาตรการผ่อนคลายกิจการ/กิจกรรม ในปลายปีนี้ด้วย
----------------------
กลุ่มประสัมพันธ์และเผยแพร่ สำนักโฆษก
วันพุธที่ 22 มิถุนายน 2565
ธ.ก.ส ขานรับนโยบายรัฐบาลแก้หนี้ภาคครัวเรือน  ช่วยเหลือเกษตรกร เดินหน้าโครงการชำระดีมีคืน-ลดดอกเบี้ย
ธ.ก.ส ขานรับนโยบายรัฐบาลแก้หนี้ภาคครัวเรือน  ช่วยเหลือเกษตรกร เดินหน้าโครงการชำระดีมีคืน-ลดดอกเบี้ย
วันนี้ (22 มิถุนายน 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามนโยบายของรัฐบาลและข้อสั่งการของพลเอก ประยุทธ์ จันทร์โอชา นายกรัฐมนตรี กำหนดให้ "ปี 2565 เป็นปีแห่งการแก้หนี้ภาคครัวเรือน” รวมทั้งกำหนดประเด็นต่างๆ ในการแก้ปัญหา โดยหน่วยงานต่าง ๆ ได้นำนโยบายไปปฎิบัติเกิดผลเป็นรูปธรรมผ่านโครงการ และมาตรการต่าง ๆ ส่งผลให้ประชาชนได้รับการช่วยเหลือ ช่วยบรรเทาความเดือดร้อน คลายความกังวล และมีคุณภาพชีวิตที่ดีขึ้น
นางสาวรัชดาฯ กล่าวว่า ธนาคารเพื่อการเกษตรและสหกรณ์ (ธ.ก.ส. ) เป็นอีกสถาบันการเงินของรัฐที่เดินหน้าขับเคลื่อนมาตรการแก้ไขปัญหาหนี้สินภาคครัวเรือน ซึ่งได้จัดตั้งคณะกรรมการบริหารหนี้ในระดับจังหวัดและสาขา เพื่อเข้าไปดูแลลูกค้าอย่างต่อเนื่อง พร้อมจัดโครงการชำระดีมีคืน โดยคืนดอกเบี้ยร้อยละ 20 ของดอกเบี้ยที่ชำระจริง วงเงินรวม 2,000 ล้านบาท และโครงการลดดอกเบี้ยแก้หนี้ภาคครัวเรือน ปีบัญชี 2565 เพื่อช่วยเหลือลูกค้าที่มีหนี้สินเป็นภาระหนักโดยลดดอกเบี้ยสูงสุดไม่เกินร้อยละ 50 เพื่อเสริมสภาพคล่องในการใช้จ่ายให้กับผู้ที่ได้รับผลกระทบจากภาวะเศรษฐกิจและ COVID-19
สำหรับปีบัญชี 2565 โครงการฯมุ่งเน้นเกษตรกร บุคคล กลุ่มบุคคล กลุ่มเกษตรกร สหกรณ์ นิติบุคคล รวมถึงกองทุนหมู่บ้านและชุมชนเมือง ซึ่งเป็นลูกค้าที่สามารถชำระต้นเงินหรือดอกเบี้ยได้ปกติหรือมีหนี้ค้างชำระ ไม่เกิน 3 เดือน ที่มีหนี้คงเหลือ ณ วันที่ 30 เมษายน 2565 (ยกเว้นหนี้เงินกู้โครงการที่ได้รับชดเชยดอกเบี้ยตามนโยบายรัฐบาล) ให้มีแรงจูงใจในการชำระหนี้ตามกำหนดเวลา โดยธนาคารจะคืนดอกเบี้ยเข้าบัญชีเงินฝากลูกค้าโดยตรงในวันถัดไป วงเงินรวม 2,000 ล้านบาท สำหรับเกษตรกรบุคคล รับดอกเบี้ยคืน อัตราร้อยละ 20 ของดอกเบี้ยที่ชำระจริง ไม่เกินรายละ 1,000 บาท และกลุ่มเกษตรกร นิติบุคคล กองทุนหมู่บ้านและชุมชนเมือง รับดอกเบี้ยคืน อัตราร้อยละ 10 ของดอกเบี้ยที่ชำระจริง สะสมไม่เกิน 3,000 บาท และกรณีกลุ่มเกษตรกร สหกรณ์ สะสมรายละไม่เกิน 10,000 บาท
ส่วนโครงการลดดอกเบี้ยแก้หนี้ภาคครัวเรือน มุ่งเน้นให้เกษตรกรและบุคคล กลุ่มบุคคล กลุ่มเกษตรกร สหกรณ์ นิติบุคคล รวมถึงกองทุนหมู่บ้านและชุมชนเมือง ที่เป็นหนี้ด้อยคุณภาพ (Non - Performing Loan - NPL) หรือหนี้ปรับปรุงโครงสร้างหนี้ที่มีสถานะรับรู้รายได้ดอกเบี้ยค้างรับเกณฑ์เงินสด ณ วันที่ 31 มีนาคม 2565 หรือลูกหนี้ที่ออกจากโครงการพักชำระหนี้โครงการต่าง ๆ ของรัฐบาลที่ครบกำหนด โดยมีอัตราในการลดดอกเบี้ย ได้แก่ 1) ลดดอกเบี้ยไม่เกินร้อยละ 50 ของดอกเบี้ยค้างชำระทั้งหมด เมื่อชำระหนี้เสร็จสิ้นเป็นรายสัญญา 2) กรณีชำระดอกเบี้ยได้เสร็จสิ้น ลดดอกเบี้ยร้อยละ 30 ของดอกเบี้ยที่ชำระจริง 3) กรณีชำระดอกเบี้ยบางส่วน ลดดอกเบี้ยร้อยละ 20 ของดอกเบี้ยที่ชำระจริง สำหรับเกษตรกรและบุคคล ในกรณีที่เป็นลูกหนี้กลุ่มบุคคล กลุ่มเกษตรกร สหกรณ์ นิติบุคคล รวมถึงกองทุนหมู่บ้านและชุมชนเมือง ลดดอกเบี้ยร้อยละ 10 ของดอกเบี้ยที่ชำระจริง
ทั้งนี้ ลูกค้าสามารถตรวจสอบสิทธิ์ในการเข้าร่วมโครงการฯ ได้ที่ ธ.ก.ส. ทุกสาขาทั่วประเทศ หรือ สอบถามข้อมูลเกี่ยวกับโครงการเพิ่มเติมได้ที่ Call Center 02 555 0555 ทั้งนี้ ระยะเวลาเข้าร่วมโครงการฯ ตั้งแต่บัดนี้ จนถึงวันที่ 31 มีนาคม 2566
.............................
วันศุกร์ที่ 3 กันยายน 2564
รมว.วธ. บันทึกเทปกล่าวเปิดงานมหกรรมวัฒนธรรมแห่งชาติ “วิถีถิ่น วิถีไทย” ของภาคเหนือ และภาคใต้ ในรูปแบบออนไลน์
บันทึกเทปกล่าวเปิดงานมหกรรมวัฒนธรรมแห่งชาติ “วิถีถิ่น วิถีไทย” ของภาคเหนือ และภาคใต้ ในรูปแบบออนไลน์
วันที่ ๒ กันยายน ๒๕๖๔ เวลา ๑๒.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมบันทึกเทปกล่าวเปิดงานมหกรรมวัฒนธรรมแห่งชาติ “วิถีถิ่น วิถีไทย” ของภาคเหนือ และภาคใต้ ในรูปแบบออนไลน์ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันพุธที่ 12 มกราคม 2565
รองอธิบดีกรมท่าอากาศยาน ลงพื้นที่ติดตามความก้าวหน้า โครงการก่อสร้างงอาคารที่พักผู้โดยสารหลังใหม่ท่าอากาศยานนครศรีธรรมราช
...
เมื่อวันที่ 11 มกราคม 2565 นายจรุณ มีสมบูรณ์ รองอธิบดีกรมท่าอากาศยาน ด้านมาตรฐานสนามบิน (รทย.มฐ.) กระทรวงคมนาคม เป็นประธานตรวจการจ้างและคณะกรรมการฯ ได้ประชุมและลงพื้นที่ติดตามความก้าวหน้าของโครงการก่อสร้างอาคารที่พักผู้โดยสารหลังใหม่ท่าอากาศยานนครศรีธรรมราช งวดที่ 24 ประจำวันที่ 11 มกราคม 2565 ณ ห้องประชุมสำนักงานผู้ควบคุมงานก่อสร้าง โดยมี นายถาวร แสงอำไพ ผู้อำนวยการท่าอากาศยานนครศรีธรรมราช พร้อมด้วยบริษัท วี เอ็นจิเนียริ่ง คอนซัลแตนท์ จำกัด บริษัท ซี.ซี.ดับบลิว จำกัด และ บริษัท เดฟินิท เอ็นจิเนียริ่ง คอนซัลแทนท์ จำกัด ร่วมประชุมและลงพื้นที่ตรวจงานโครงการก่อสร้าง
สำหรับความก้าวหน้าของการก่อสร้างอาคารที่พักผู้โดยสารอากาคารหลังใหม่ท่าอากาศยานนครศรีธรรมราช ตั้งแต่วันที่ 24 กันยายน 2562 ถึงวันที่ 31 ธันวาคม 2564 เปอร์เซ็นต์ผลงานที่สะสมที่ทำได้จริง 81.850% ผลงานล่าช้ากว่าแผนงาน -10.257% งานก่อสร้างล่าช้ากว่าแผนงานของผู้รับจ้าง คิดเป็น 92 วัน เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (Cocid-19)โดยโครงการก่อสร้างอาคารที่พักผู้โดยสารหลังใหม่ท่าอากาศยานนครศรีธรรมราช เริ่มสัญญาเมื่อวันที่ 24 กันยายน 2562 และจะสิ้นสุดสัญญาวันที่ 11 มีนาคม 2565 รวมระยะเวลาก่อสร้าง 900 วัน ใช้งบประมาณจำนวน 1,458.77 ล้านบาท เมื่อก่อสร้างแล้วเสร็จจะสามารถรองรับผู้โดยสารได้ 1,600 คน/ชั่วโมง จากเดิมรองรับผู้โดยสารได้ 450 คน ต่อชั่วโมง หรือ 1.2 ล้าน คนต่อปี เป็น 1,600 คน ต่อชั่วโมง หรือ 4 ล้านคนต่อปี พร้อมยกระดับเป็นท่าอากาศยานนานาชาติต่อไป
ในการนี้ รทย.มฐ. ได้กำชับให้บริษัทผู้รับจ้างเร่งดำเนินแผนการก่อสร้างพัฒนาท่าอากาศยานนครศรีธรรมราชเพื่อรองรับการท่องเที่ยวและการขยายตัวทางเศรษฐกิจของจังหวัดรวมถึงจังหวัดใกล้เคียง และ ในช่วงสถานการณ์การแพร่ระบาดของโรค Covid-19 ยังเน้นย้ำให้มีการสุ่มตรวจ ATK ผู้ปฏิบัติงานเป็นประจำ กำชับให้ผู้ปฏิบัติงานสวมหน้ากากอนามัยตลอดเวลา รักษาความสะอาดอุปกรณ์หรือเครื่องมือที่ใช้ปฏิบัติงาน และหากพบผู้ติดเชื้อให้ดำเนินการตามขั้นตอนของกระทรวงสาธารณสุขอย่างเคร่งครัดทันทีเพื่อป้องกันการแพร่ระบาดภายในโครงการก่อสร้างฯ
วันศุกร์ที่ 8 ตุลาคม 2564
ปลัด วธ. กราบนมัสการพระครูบุญชยากร เจ้าอาวาสวัดไชยศรี เยี่ยมชมกลุ่มอาชีพและผลิตภัณฑ์ชุมชน (ผ้าและสินค้าทางวัฒนธรรม) ชมการแสดงหมอลำหุ่นสินไซน้อยร้อยปีวิถีสุข และชมอุโบสถวัดไชยศรี
กราบนมัสการพระครูบุญชยากร เจ้าอาวาสวัดไชยศรี เยี่ยมชมกลุ่มอาชีพและผลิตภัณฑ์ชุมชน (ผ้าและสินค้าทางวัฒนธรรม) ชมการแสดงหมอลำหุ่นสินไซน้อยร้อยปีวิถีสุข และชมอุโบสถ (สิม) วัดไชยศรี ณ ชุมชนคุณธรรมฯต้นแบบวัดไชยศรี ต.สาวะถี อ.เมืองขอนแก่น จ.ขอนแก่น
วันที่ ๗ ตุลาคม ๒๕๖๔ เวลา ๑๕.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม กราบนมัสการพระครูบุญชยากร เจ้าอาวาสวัดไชยศรี เยี่ยมชมกลุ่มอาชีพและผลิตภัณฑ์ชุมชน (ผ้าและสินค้าทางวัฒนธรรม) ชมการแสดงหมอลำหุ่นสินไซน้อยร้อยปีวิถีสุข และชมอุโบสถ (สิม) วัดไชยศรี โดยมีนางโชติกา อัครกิจโสภากุล ผู้ช่วยปลัดกระทรวงวัฒนธรรม นายพัฐศิษฏ์ ธนชวาลย์ ผู้อำนวยการกองตรวจราชการ คณะที่ปรึกษากระทรวงวัฒนธรรม วัฒนธรรมจังหวัด ผู้บริหาร เข้าร่วม และมีชาวชุมชนให้การต้อนรับ ณ ชุมชนคุณธรรมฯต้นแบบวัดไชยศรี ต.สาวะถี อ.เมืองขอนแก่น จ.ขอนแก่น
วันอาทิตย์ที่ 12 ธันวาคม 2564
นายธีรภัทร ประยูรสิทธิ ปลัดสำนักนายกรัฐมนตรี ตรวจติดตามการดำเนินงานก่อสร้าง โครงการรถไฟฟ้าสายสีส้ม
ช่วงศูนย์วัฒนธรรมแห่งประเทศไทย – มีนบุรี และโครงการรถไฟฟ้าสายสีเหลือง ช่วงลาดพร้าว – สำโรง
วันที่ 12 ธันวาคม 2564 นายธีรภัทร ประยูรสิทธิ ปลัดสำนักนายกรัฐมนตรี ในฐานะประธานกรรมการตรวจสอบ การรถไฟฟ้าขนส่งมวลชนแห่งประเทศไทย (รฟม.) พร้อมด้วย นายกิตติกร ตันเปาว์ รองผู้ว่าการ (วิศวกรรมและก่อสร้าง) รฟม. ลงพื้นที่ตรวจติดตามการดำเนินงานก่อสร้าง โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) ณ ศูนย์ซ่อมบำรุง และสถานีแยกลำสาลี และโครงการรถไฟฟ้าสายสีเหลือง ช่วงลาดพร้าว – สำโรง ณ สถานีแยกลำสาลี และสถานีกลันตัน โดยมี กลุ่มบริษัทที่ปรึกษา ผู้รับสัมปทาน/ผู้รับจ้างก่อสร้างโครงการ ร่วมให้การต้อนรับ และบรรยายสรุปภาพรวมการดำเนินงานโครงการฯ โดยปัจจุบัน โครงการรถไฟฟ้าสายสีส้มฯ มีความก้าวหน้างานโยธา 88.46% โครงการรถไฟฟ้าสายสีเหลืองฯ มีความก้าวหน้างานโยธา 89.51% ความก้าวหน้างานระบบรถไฟฟ้า 84.91% และความก้าวหน้าโดยรวม 87.52% (ณ สิ้นเดือนพฤศจิกายน 2564)
ในการนี้ นายธีรภัทร ประยูรสิทธิ ได้ตรวจสอบการดำเนินการตามมาตรการป้องกันและลดผลกระทบสิ่งแวดล้อมของโครงการรถไฟฟ้าทั้งสองสาย พบว่า เป็นไปตามที่กำหนดไว้ใน EIA และได้กำชับให้ดำเนินการตามมาตรการฯในระหว่างการก่อสร้าง การลดฝุ่น PM2.5 การระบายน้ำ การอำนวยความสะดวกด้านการจราจรให้แก่ประชาชน ทั้งนี้ รฟม. ได้กำกับให้ผู้รับสัมปทาน/ผู้รับจ้างฯ ดำเนินการตามมาตรการฯ อย่างเข้มงวด โดยจัดรถดูดฝุ่นล้างพื้นถนนบริเวณแนวก่อสร้างอยู่เสมอ ปิดคลุมกระบะรถบรรทุกและทำความสะอาดล้อรถก่อนออกจากพื้นที่ก่อสร้างทุกครั้ง ตรวจสอบสภาพเครื่องจักร/รถบรรทุกที่ใช้ในงานก่อสร้างไม่ให้มีควันดำ/ควันขาว ห้ามไม่ให้ติดเครื่องยนต์ทิ้งไว้หากไม่มีการปฏิบัติงาน ปิดคลุมกองวัสดุก่อสร้างให้มิดชิด ตลอดจนพิจารณาคืนผิวจราจรให้มากที่สุด โดยประสานตำรวจจราจรอย่างใกล้ชิดในการเพิ่มความคล่องตัวของการจัดจราจร เพื่อบรรเทาปัญหาจราจรติดขัด อันเป็นสาเหตุหลักของการสะสมปริมาณฝุ่นละออง PM 2.5 นอกจากนี้ ยังได้ติดตั้งเครื่องปล่อยละอองน้ำระบบ High Pressure เพื่อกำจัดฝุ่นละอองในพื้นที่ก่อสร้าง ช่วยบรรเทามลพิษทางอากาศเพื่อสุขภาพที่ดีของประชาชน
ทั้งนี้ รฟม. จะเร่งรัดงานก่อสร้างโครงการรถไฟฟ้าเพื่อให้สามารถเปิดให้บริการรถไฟฟ้าเส้นทางใหม่แก่ประชาชนได้โดยเร็วที่สุด อันจะเป็นการบรรเทามลพิษทางอากาศในกรุงเทพมหานครและปริมณฑลได้อย่างยั่งยืนสามารถติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันศุกร์ที่ 25 กุมภาพันธ์ 2565
รัฐบาลเตรียมรับมือ “พายุฤดูร้อน” จัดทีมประชารัฐ เข้าซ่อมแซมบ้านเรือน ปชช. แจ้งเหตุได้ที่สายด่วนนิรภัย โทร. 1784
.....
กองบัญชาการป้องกันและบรรเทาสาธารณภัยแห่งชาติ ร่วมกับกรมอุตุนิยมวิทยา คาดหมายลักษณะอากาศช่วงฤดูร้อนของประเทศไทยปี 65 พบว่า ตั้งแต่ปลายเดือน ก.พ. - พ.ค. 65 ประเทศไทยจะมีอากาศร้อน บวกกับมีพายุฤดูร้อนในหลายพื้นที่ ส่งผลให้มีพายุฝนฟ้าคะนอง ลมกระโชกแรง และมีลูกเห็บตกในบางแห่ง อาจเป็นเหตุทำให้เกิดการสูญเสียชีวิตและทรัพย์สิน ตลอดจนผลผลิตทางการเกษตรของประชาชนได้
.
กระทรวงมหาดไทย ได้สั่งการไปยังผู้ว่าราชการจังหวัดทุกจังหวัด ให้ติดตามการเปลี่ยนแปลงสภาพอากาศที่อาจก่อให้เกิดพายุฤดูร้อนจากกรมอุตุนิยมวิทยาอย่างใกล้ชิด และให้องค์กรปกครองส่วนท้องถิ่นแจ้งเตือนประชาชนให้ทราบสถานการณ์ที่อาจเกิดขึ้นอย่างต่อเนื่อง
.
กรณีเกิดความเสียหายต่อชีวิตและทรัพย์สินในพื้นที่ ให้เร่งสำรวจความเสียหายและให้ความช่วยเหลือผู้ประสบภัยตามกฎ ระเบียบ และหลักเกณฑ์ที่กำหนด ส่วนบ้านเรือนประชาชนที่ได้รับความเสียหายนั้น ให้จัดทีมรูปแบบ “ทีมประชารัฐ” เข้าไปซ่อมแซมทันที
.
ทั้งนี้ ประชาชนที่ได้รับความเดือดร้อนจากภัยธรรมชาติ สามารถขอรับความช่วยเหลือได้ที่ สายด่วนนิรภัย โทร. 1784 ตลอด 24 ชั่วโมง
.
อ่านเพิ่มเติม คลิกhttps://www.thaigov.go.th/news/contents/details/51867
#ไทยคู่ฟ้า#ร่วมต้านโควิด19
-------------------
วันเสาร์ที่ 5 มีนาคม 2565
นายกฯ กล่าวปาฐกถา “วันข้อมูลเปิดนานาชาติ 2565” เน้นย้ำการพัฒนาที่ทันสมัย เชื่อมโยง และโปร่งใส มุ่งสู่การบริหารงานภาครัฐด้วยข้อมูลอย่างแท้จริง
นายกฯ กล่าวปาฐกถา “วันข้อมูลเปิดนานาชาติ 2565” เน้นย้ำการพัฒนาที่ทันสมัย เชื่อมโยง และโปร่งใส มุ่งสู่การบริหารงานภาครัฐด้วยข้อมูลอย่างแท้จริง
วันนี้ (วันเสาร์ที่ 5 มีนาคม 2565) เวลา 13.30 น. ณ ห้องอินฟินนิตี้ 1 โรงแรมพูลแมน คิงเพาเวอร์ กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวปาฐกถาและมอบนโยบายผ่านระบบวีดิทัศน์ ในงาน “วันข้อมูลเปิดนานาชาติ ประจำปี พ.ศ. 2565” (International Open Data Day 2022) โดยนายธนกร วังบุญคงชนะ โฆษกประจำสำนักนายกรัฐมนตรี เปิดเผยสาระสำคัญของปาฐกถา ดังนี้
นายกรัฐมนตรียินดีที่ได้เป็นส่วนหนึ่งของงานวันข้อมูลเปิดนานาชาติ ประจำปี 2565 นี้ ซึ่งเป็นวันที่ทั่วโลกให้ความสำคัญ โดยที่ผ่านมา รัฐบาลตระหนักดีถึงความก้าวหน้าของเทคโนโลยี และปริมาณข้อมูลข่าวสารที่เพิ่มมากขึ้น จึงได้วางรากฐานการพัฒนาระบบฐานข้อมูลขนาดใหญ่ และได้บูรณาการข้อมูลระหว่างหน่วยงานอย่างเป็นระบบอย่างต่อเนื่อง เพื่อให้ทุกภาคส่วนสามารถเข้าถึงข้อมูล และนำข้อมูลไปต่อยอดสร้างนวัตกรรมที่จะมีส่วนช่วยขับเคลื่อนการพัฒนาประเทศในด้านต่าง ๆ อย่างเป็นรูปธรรม อีกทั้งยังเป็นการส่งเสริมการมีส่วนร่วมของประชาชนในการตรวจสอบการบริหารงานของภาครัฐที่มุ่งเน้นความโปร่งใส และในวันนี้ได้มีการเปิดตัวโครงการ Open Data Hackathon 2022 เป็นการส่งเสริมการพัฒนาขีดความสามารถด้านบริหารจัดการข้อมูล และสนับสนุนให้ทุกภาคส่วนได้ร่วมแลกเปลี่ยนความรู้ในการใช้ข้อมูลเปิดภาครัฐ ส่งเสริมการสร้างนวัตกรรมการให้บริการระบบฐานข้อมูลและตอบสนองความต้องการของผู้ใช้งานได้มากยิ่งขึ้น
นายกรัฐมนตรีเชื่อมั่นว่า การจัดงานในครั้งนี้จะสร้างเครือข่ายความร่วมมือในการสร้างระบบฐานข้อมูลเปิดที่มีความทันสมัย เชื่อมโยง โปร่งใสเกิดผลสัมฤทธิ์อย่างเป็นรูปธรรม พร้อมทั้งพัฒนาไปสู่การบริหารงานภาครัฐด้วยข้อมูลอย่างแท้จริง เพื่อขับเคลื่อนประเทศชาติให้เดินหน้าอย่างมั่นคง และประชาชนมีความมั่งคั่งอย่างยั่งยืน
อนึ่ง งานวันข้อมูลเปิดนานาชาติ ประจำปี พ.ศ. 2565 จัดขึ้นโดยสำนักงานพัฒนารัฐบาลดิจิทัล (สพร.) ภายใต้หัวข้อ “ปลดล็อคข้อมูลเพื่อนวัตกรรม สู่ ชีวิตที่ดีขึ้น” (Unlock data to Innovation for A better Life) โดยมีวัตถุประสงค์เพื่อนำเสนอประโยชน์จากการเปิดเผยข้อมูลเปิดภาครัฐที่เป็นประโยชน์ และข้อมูลที่เป็นประโยชน์ต่อสวัสดิภาพและความปลอดภัยของประชาชน
วันศุกร์ที่ 15 ตุลาคม 2564
ท่วมลดลง! กรมทางหลวง รายงานสถานการณ์อุทกภัยบนทางหลวงวันที่ 15 ต.ค. 64 วลา 13.30 น.
างหลวงถูกน้ำท่วม/ดินสไลด์ และสะพานชำรุดจำนวน 9 จังหวัด ( 24 สายทาง 44 แห่ง) ได้แก่ จ.ขอนแก่น จ.มหาสารคาม จ.นนทบุรี จ.อ่างทอง จ.พระนครศรีอยุธยา จ.สุพรรณบุรี จ.สมุทรปราการ จ.ปราจีนบุรี และ จ.สระแก้ว โดยการจราจรผ่านไม่ได้ 14 แห่ง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม มอบให้หน่วยงานในสังกัดในการติดตามสถานการณ์อุทกภัยตลอด 24 ชั่วโมง ขณะนี้พบว่า สถานการณ์ประจำวันที่ 15 ตุลาคม 2564 เวลา 13.30 น. ทางหลวงถูกน้ำท่วม ดินสไลด์
และสะพานชำรุดจำนวน 9 จังหวัด 24 สายทาง 44 แห่ง การจราจรผ่านไม่ได้ 14 แห่ง ดังนี้
1. จังหวัดขอนแก่น (การจราจรผ่านไม่ได้ 3 แห่ง)
- ทล.2 ท่าพระ - ขอนแก่น ช่วง กม. ที่ 329+913 (จุดกลับรถใต้สะพานกุดกว้าง) ระดับน้ำสูง 230 เซนติเมตร
- ทล.2065 พล - ลำชี ช่วง กม. ที่ 33+625 น้ำกัดเซาะคันทางสไลด์
- ทล.2065 พล - ลำชี ช่วง กม. ที่ 33+785 น้ำกัดเซาะคันทางสไลด์
2. จังหวัดมหาสารคาม (การจราจรผ่านไม่ได้ 1 แห่ง)
- ทล.213 มหาสารคาม - หนองขอน ช่วง กม. ที่ 5+530 (อุโมงค์ท่าขอนยาง) ระดับน้ำสูง 210 เซนติเมตร
3. จังหวัดนนทบุรี (การจราจรผ่านไม่ได้ 3 แห่ง)
- ทล. 302 สะพานพระนั่งเกล้า-ต่างระดับบางใหญ่ ช่วง กม. ที่ 16+950 (จุดกลับรถใต้สะพานคลองบางแพรก) ระดับน้ำสูง 30 - 40 เซนติเมตร
- ทล. 302 สะพานพระนั่งเกล้า-ต่างระดับบางใหญ่ ช่วง กม. ที่ 17+000 (จุดกลับรถใต้สะพานคลองบางแพรกเพื่อมุ่งหน้าถนนกาญจนาภิเษก) ระดับน้ำสูง 30 - 40 เซนติเมตร
- ทล.307 แยกสวนสมเด็จ - สะพานนนทบุรี ช่วง กม. ที่ 0+942 (จุดกลับรถใต้สะพานนนทบุรี) ระดับน้ำสูง 20 เซนติเมตร
4. จังหวัดอ่างทอง (การจราจรผ่านไม่ได้ 2 แห่ง)
- ทล.32 นครหลวง - อ่างทอง ช่วง กม. ที่ 32+607 (จุดกลับรถคลองกะท่อ)
ระดับน้ำสูง 120 เซนติเมตร
- ทล.32 นครหลวง - อ่างทอง ช่วง กม. ที่ 33+200 (จุดกลับรถวัดค่าย) ระดับน้ำสูง
40 เซนติเมตร
5. จังหวัดพระนครศรีอยุธยา (การจราจรผ่านไม่ได้ 3 แห่ง)
- ทล.347 บางกระสั้น - บางปะหัน ช่วง กม. ที่ 40+860 (จุดกลับรถใต้สะพานข้ามแม่น้ำเจ้าพระยา) ระดับน้ำสูง 15 - 20 เซนติเมตร
- ทล.3263 อยุธยา - ไผ่กองดิน ช่วง กม. ที่ 10+940 (จุดกลับรถใต้สะพานสีกุก)
ระดับน้ำสูง165 เซนติเมตร
- ทล.3263 อยุธยา - ไผ่กองดิน ช่วง กม. ที่ 11+100 (จุดกลับรถใต้สะพานสีกุก)
ระดับน้ำสูง165 เซนติเมตร
6. จังหวัดสุพรรณบุรี (การจราจรผ่านไม่ได้ 2 แห่ง)
- ทล.33 สุพรรณบุรี - นาคู ช่วง กม. ที่ 9+886 สะพานคลองทับน้ำ ระดับน้ำสูง
85 เซนติเมตร
- ทล.340 สาลี - สุพรรณบุรี ช่วง กม. ที่ 59+674 สะพานศาลเจ้าแม่ทับทิม ระดับน้ำสูง
125 เซนติเมตร
ทั้งนี้ ขอให้ประชาชนผู้ใช้เส้นทางเดินทางด้วยความระมัดระวังเพื่อความปลอดภัย พร้อมขอให้ปฏิบัติตามป้ายเตือน ป้ายแนะนำและคำแนะนำของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
วันศุกร์ที่ 5 พฤศจิกายน 2564
รัฐบาลเร่งแก้ปัญหาราคาข้าว เคาะวันจ่ายเงินประกันรายได้งวดแรก 9 พ.ย. 64
....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ไม่ได้นิ่งนอนใจต่อปัญหาราคาข้าวในขณะนี้ ได้กำชับกระทรวงพาณิชย์ และ ธ.ก.ส. เร่งหาแนวทางแก้ไขและช่วยเหลือเกษตรกรโดยเร็วที่สุด
.
ล่าสุด ธ.ก.ส. แจ้งว่าจะสามารถโอนเงินประกันรายได้ให้เกษตรกรงวดแรก ในวันที่ 9 พ.ย. 64 หลัง ครม. มีมติเห็นชอบโครงการประกันรายได้เกษตรกรปี 64/65 เมื่อวันที่ 25 ต.ค. 64 โดยกำหนดราคาข้าวเปลือกที่ความชื้นไม่เกิน 15% เช่น ข้าวเปลือกหอมมะลิ ตันละ 15,000 บาท ข้าวเปลือกเหนียว ตันละ 12,000 บาท พร้อมมาตรการคู่ขนาน
.
ส่วนกระทรวงพาณิชย์ ได้สนับสนุนให้ผู้ประกอบการนอกพื้นที่เข้าไปช่วยรับซื้อข้าวเหนียวใน 7 จว. ภาคเหนือ พร้อมอนุมัติโครงการตลาดนัดข้าวเปลือกฯ เพื่อกระตุ้นการแข่งขันและราคา จำนวน 30 จุด ใน 19 จว. อีกด้วย
.
อ่านเพิ่มเติม คลิกhttps://www.thaigov.go.th/news/contents/details/47847
#ไทยคู่ฟ้า#ร่วมต้านโควิด19
-------------------
วันอาทิตย์ที่ 20 มิถุนายน 2564
กระทรวงต่าง ๆ ขานรับข้อสั่งการนายกรัฐมนตรี ตั้งศูนย์ต่อต้านข่าวปลอมประจำกระทรวงฯ เร่งชี้แจงข้อมูลที่ถูกต้อง ดำเนินคดีกับบุคคลที่จงใจเผยแพร่ข่าวบิดเบือนหรือข้อมูลเท็จ
กระทรวงต่าง ๆ ขานรับข้อสั่งการนายกรัฐมนตรี ตั้งศูนย์ต่อต้านข่าวปลอมประจำกระทรวงฯ เร่งชี้แจงข้อมูลที่ถูกต้อง ดำเนินคดีกับบุคคลที่จงใจเผยแพร่ข่าวบิดเบือนหรือข้อมูลเท็จ
วันที่ 20 มิถุนายน 2564 นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการทุกส่วนราชการจัดตั้งศูนย์ต่อต้านข่าวปลอม/ข่าวบิดเบือน หรือ ศูนย์ต่อต้าน Fake News ประจำกระทรวงเพื่อชี้แจงข่าวสารที่บิดเบือนไปจากข้อเท็จจริงให้ประชาชนได้รับทราบอย่างทันท่วงที ซึ่งขณะนี้หลายกระทรวงได้จัดตั้งศูนย์ต่อต้านข่าวปลอม/ข่าวบิดเบือนประจำกระทรวงแล้ว อาทิ กระทรวงการอุดมศึกษา วิทยาศาสตร์ วิจัยและนวัตกรรม กระทรวงอุตสาหกรรม กระทรวงกลาโหม กระทรวงการท่องเที่ยวและกีฬา กระทรวงทรัพยากรธรรมชาติและสิ่งแวดล้อม เป็นต้น ขณะที่บางกระทรวง แม้ไม่มีการจัดตั้งศูนย์ต่อต้านข่าวปลอมแต่มีภารกิจงานรองรับ ทำหน้าที่ในการติดตามตรวจสอบและชี้แจง รวมทั้งทำหน้าที่ประสานศูนย์ต่อต้านข่าวปลอมแห่งชาติด้วย อาทิ กระทรวงสาธารณสุข กระทรวงการคลัง กระทรวงการต่างประเทศ กระทรวงคมนาคม กระทรวงพลังงาน กระทรวงแรงงาน กระทรวงศึกษาธิการ นอกจากนี้ กรมประชาสัมพันธ์ ยังมีการชี้แจงเกี่ยวกับข่าวปลอมเป็นประจำผ่านเว็บไซต์/เฟซบุ๊ก “ข่าวจริงประเทศไทย” อีกด้วย
โฆษกประจำสำนักนายกรัฐมนตรียังกล่าวถึงเจตนารมณ์ของนายกรัฐมนตรีที่สั่งการให้ทุกส่วนราชการจัดตั้งศูนย์ต่อต้านข่าวปลอม/ข่าวบิดเบือนว่า นายกรัฐมนตรีห่วงใยข้อมูลข่าวสารที่เผยแพร่ในหลายช่องทางที่สร้างความเข้าใจที่คลาดเคลื่อนให้ประชาชน โดยเฉพาะอย่างยิ่งในช่วงสถานการณ์การแพร่ระบาดของโรคโควิด-19 ซึ่งที่ผ่านมาพบว่ามีผู้มีเจตนาไม่หวังดีเผยแพร่ข้อมูลข่าวสารอันเป็นเท็จ หรือที่คลาดเคลื่อนจากความเป็นจริงผ่านสื่อออนไลน์เป็นจำนวนมาก ทำให้ประชาชนผู้ติดตามข่าวสารเกิดความเข้าใจผิด เกิดความสับสน จึงอยากให้ทุกส่วนราชการช่วยกันตรวจสอบข่าวปลอมที่เกี่ยวข้องกับหน่วยงานตนเอง สกัดกั้นข่าวปลอม เร่งชี้แจงให้ข้อมูลที่ถูกต้องให้ประชาชนได้รับทราบอย่างรวดเร็ว ขณะเดียวกันแต่ละหน่วยงานราชการก็จะดำเนินการทางกฎหมายกับบุคคลที่จงใจเผยแพร่ข่าวบิดเบือนหรือข้อมูลเท็จสร้างความตื่นตระหนกแก่สังคมอย่างเด็ดขาด โดยไม่ต้องรอให้กระทรวงดิจิทัลเพื่อเศรษฐกิจและสังคมดำเนินการแต่ฝ่ายเดียว
วันจันทร์ที่ 30 พฤษภาคม 2565
ครม. ไฟเขียว! โครงการที่พักอาศัยผู้สูงอายุ “รามา - ธนารักษ์” วงเงิน 1,345 ล้านบาท ส่งเสริมให้ผู้สูงอายุมีที่พักอาศัยเหมาะสมต่อการดำรงชีวิต
.....
ที่ประชุม ครม. (24 พ.ค. 65) ได้อนุมัติให้กรมธนารักษ์และบริษัท ธนารักษ์พัฒนาสินทรัพย์ จำกัด (ธพส.) ดำเนินโครงการที่พักผู้สูงอายุ รามา - ธนารักษ์ บนที่ดินราชพัสดุ จ.สมุทรปราการ วงเงิน 1,345.934 ล้านบาท
.
โครงการดังกล่าวมีวัตถุประสงค์ เพื่อส่งเสริมให้ผู้สูงอายุมีที่พักอาศัย พร้อมอุปกรณ์อำนวยความสะดวกที่เหมาะสมสำหรับการดำรงชีวิต รวมทั้งยังเป็นการพัฒนาและใช้ประโยชน์จากที่ดินราชพัสดุที่ว่างให้เกิดประโยชน์สูงสุด
.
ปัจจุบัน มีผู้สูงอายุสนใจจองสิทธิเช่าห้องพักอาศัยแล้ว 1,310 ราย โดยจะได้รับสิทธิประโยชน์ต่าง ๆ เช่น สิทธิที่พักอาศัย 30 ปี, เจ็บป่วยฉุกเฉินในระดับไม่รุนแรงใช้ห้องพยาบาลตลอด 24 ชั่วโมง, หากไม่สามารถช่วยเหลือตัวเองได้และต้องการดูแลในระยะยาว จะได้รับสิทธิการอยู่ในสถานบริบาลผู้สูงอายุรามาธิบดี (เมื่อห้องว่าง), สินเชื่อและเงื่อนไขผ่อนเป็นพิเศษ ตามเงื่อนไขของแต่ละธนาคารที่เข้าร่วมโครงการ เป็นต้น
.
อ่านเพิ่มเติม คลิกhttps://www.thaigov.go.th/news/contents/details/54942
#ไทยคู่ฟ้า#ร่วมต้านโควิด19
-------------------
วันจันทร์ที่ 17 มกราคม 2565
รองปลัดฯ ภานุวัฒน์ เป็นประธานเปิดงานสัมมนาเผยแพร่ผลการดำเนินงานและมอบใบรับรองมาตรฐานการจัดการการฝังกลบเป็นศูนย์
รองปลัดฯ ภานุวัฒน์ เป็นประธานเปิดงานสัมมนาเผยแพร่ผลการดำเนินงานและมอบใบรับรองมาตรฐานการจัดการการฝังกลบเป็นศูนย์
รองปลัดฯ ภานุวัฒน์ เป็นประธานเปิดงานสัมมนาเผยแพร่ผลการดำเนินงานและมอบใบรับรองมาตรฐานการจัดการการฝังกลบเป็นศูนย์ภายใต้ โครงการยกระดับมาตรฐาน Zero Waste to Landfill สำหรับสถานประกอบการภาคอุตสาหกรรมตามแนวทางสากล
วันนี้ (17 มกราคม 2565) เวลา 13.00 นายภานุวัฒน์ ตริยางกูรศรี รองปลัดกระทรวงอุตสาหกรรมเป็นประธานงานสัมมนาเผยแพร่ผลการดำเนินงานและมอบใบรับรองมาตรฐานการจัดการการฝังกลบเป็นศูนย์ภายใต้ โครงการยกระดับมาตรฐาน Zero Waste to Landfill สำหรับสถานประกอบการภาคอุตสาหกรรมตามแนวทางสากล เพื่อให้มีการใช้ประโยชน์จากกากอุตสาหกรรมให้มากที่สุด เน้นการจัดการให้เป็นไปตามมาตรฐานเป็นที่ยอมรับ อย่างมีประสิทธิภาพและนำไปสู่การบริหารจัดการกากอุตสาหกรรมแบบครบวงจร สอดคล้องกับนโยบายของกระทรวงอุตสาหกรรมเกี่ยวกับแนวคิดเศรษฐกิจหมุนเวียน หรือ Circular Economy เกิดความยั่งยืนด้านสิ่งแวดล้อม เศรษฐกิจ และสังคม โดยบูรณาการความร่วมมือกับหน่วยงานภายใต้การกำกับดูแลของกระทรวงอุตสาหกรรม และเครือข่ายพันธมิตร โดยมี นายสหวัฒน์ โสภา รองอธิบดีกรมโรงงานอุตสาหกรรมเจ้าหน้าที่ที่เกี่ยวข้อง และผู้แทนจากสถานประกอบการเข้าร่วม ณ ห้องประชุม ศูนย์พัฒนาเมืองอุตสาหกรรมเชิงนิเวศ อาคารกรมโรงงานอุตสาหกรรม และผ่านสื่อระบบอิเล็กทรอนิกส์
วันจันทร์ที่ 23 สิงหาคม 2564
นายกฯ สั่งคุมเข้ม "จัดปาร์ตี้สังสรรค์" เสี่ยงแพร่เชื้อโควิด หนุน ปชช. ร่วมเป็นหูเป็นตา
....
น.ส.ไตรศุลี ไตรสรณกุล รองโฆษกรัฐบาล เผย นายกรัฐมนตรีมีความห่วงใย หลังรับทราบกรณีเจ้าหน้าที่ตำรวจบุกจับกุมผู้ที่จัดงานเลี้ยงสังสรรค์ รวมกลุ่มกันดื่มแอลกอฮอล์ และรวมตัวกันมั่วสุมในแหล่งอบายมุขหลายพื้นที่
.
โดยได้กำชับให้หน่วยงานที่เกี่ยวข้อง ร่วมกันทำงานอย่างบูรณาการ เพื่อป้องกันการรวมกลุ่มในลักษณะดังกล่าว ซึ่งสุ่มเสี่ยงต่อการแพร่เชื้อโควิด-19 และยังเป็นการฝ่าฝืนตาม พ.ร.ก.ฉุกเฉิน พ.ศ. 2548
.
จึงขอความร่วมมือจากประชาชนช่วยกันเป็นหูเป็นตา สอดส่องดูแลความเรียบร้อยร่วมกับเจ้าหน้าที่ หากพบเห็นพฤติกรรมดังกล่าว ขอให้แจ้งหน่วยงานที่เกี่ยวข้องโดยเร็ว
.
อ่านเพิ่มเติม คลิกhttps://www.thaigov.go.th/news/contents/details/45015
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 14 กรกฎาคม 2565
โฆษกประจำสำนักนายกรัฐมนตรี เผย นายกฯ ไม่ประมาทแม้รายงานสาธารณสุขพบ BA.4 BA.5 ไม่มีอาการรุนแรง มั่นใจสาธารณสุขไทยพร้อมรับมือ
โฆษกประจำสำนักนายกรัฐมนตรี เผย นายกฯ ไม่ประมาทแม้รายงานสาธารณสุขพบ BA.4 BA.5 ไม่มีอาการรุนแรง มั่นใจสาธารณสุขไทยพร้อมรับมือ ย้ำการใส่หน้ากากอนามัยและฉีดวัคซีน เป็นหัวใจสำคัญในการป้องกันโควิด-19
วันนี้ (14 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อำนวยการศูนย์บริหารสถานการณ์ฉุกเฉิน ไม่ประมาท แม้จะได้รับรายงานทางการแพทย์ว่า การแพร่ระบาดของโควิด-19 สายพันธุ์ BA.4 - BA.5 ผู้ติดเชื้อส่วนใหญ่มีอาการไม่รุนแรง สั่งเตรียมความพร้อมระบบสาธารณสุขไทยในทุกด้านทั้งการรักษา ศักยภาพเตียง ยา และเวชภัณฑ์อื่น ๆ เพื่อเสริมความเข้มแข็งในการเปิดเสรีการใช้ชีวิต โดยย้ำว่า การสวมใส่หน้ากากและการฉีดวัคซีน ยังเป็นหัวใจสำคัญที่จะช่วยลดความเสี่ยงในการติดเชื้อได้ โดยเฉพาะกลุ่มเสี่ยง คนที่มีโรคประจำตัวหรือผู้สูงอายุควรสวมใส่หน้ากากตลอดเวลาขณะออกจากบ้านและเข้ารับการฉีดวัคซีนเข็มกระตุ้นด้วย
รายงานสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,257 ราย จำแนกเป็น ผู้ป่วยในประเทศ 2,256 ราย ผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 28 ราย ผู้ที่กำลังรักษาตัว 24,191 ราย และมียอดผู้ที่หายป่วยกลับบ้านแล้ว 2,120 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,329,746 ราย จำนวนผู้ที่หายป่วยสะสมจำนวน 2,329,561 ราย จำนวนผู้ป่วยปอดอักเสบรักษาตัวอยู่ในโรงพยาบาล 770 ราย
ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 12 ก.ค. 65 รวม 140,544,783 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 57,048,077 โดส ผู้ได้รับวัคซีนเข็มที่ 2 สะสม 53,312,319 โดส และผู้ได้รับวัคซีนเข็มที่ 3 ขึ้นไปสะสม 30,184,387 โดส
วันพฤหัสบดีที่ 18 สิงหาคม 2565
รองโฆษกรัฐบาล เปิดเผยว่า นายกฯ ได้สั่งการหน่วยงานที่เกี่ยวข้องไทยให้ความช่วยเหลือด้านมนุษยธรรมตามที่ได้รับการร้องขอจากศรีลังกาตามความเหมาะสม
รองโฆษกรัฐบาล เปิดเผยว่า นายกฯ ได้สั่งการหน่วยงานที่เกี่ยวข้องไทยให้ความช่วยเหลือด้านมนุษยธรรมตามที่ได้รับการร้องขอจากศรีลังกาตามความเหมาะสม
วันที่ 18 สิงหาคม 2565 นางสาว รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทราบและติดตามสถานการณ์ความขัดแย้งทางการเมืองภายในประเทศศรีลังกา โดยเฉพาะวิกฤตเศรษฐกิจล่าสุด พร้อมสั่งการให้หน่วยงานที่เกี่ยวข้องให้ความช่วยเหลือตามความเหมาะสมแก่ศรีลังกา
รองโฆษกประจำสำนักนายกรัฐมนตรี กล่าวว่า จากเหตุการณ์ดังกล่าว สถานเอกอัครราชทูตไทย ณ กรุงโคลัมโบ ได้ประกาศทางเฟซบุ๊กเตือนชาวไทยในศรีลังกาให้หลีกเลี่ยงการเดินทางไปยังพื้นที่ชุมนุมประท้วงและติดตามข่าวสารอย่างใกล้ชิด ซึ่งยังไม่มีการรายงานว่าคนไทยได้รับบาดเจ็บหรือเสียชีวิต
อย่างไรก็ดี ด้วยความสัมพันธ์อันใกล้ชิดระหว่างไทยกับศรีลังกา และเป็นการแสดงไมตรีจิตต่อศรีลังกาในช่วงที่ต้องเผชิญกับวิกฤตเศรษฐกิจและประสบกับความยากลำบากในการจัดหายา และเวชภัณฑ์ รวมทั้ง สิ่งของจำเป็นซึ่งกระทบต่อความเป็นอยู่ของประชาชนศรีลังกา ไทยจึงได้ให้ความช่วยเหลือด้านมนุษยธรรมตามที่ได้รับการร้องขอตามความเหมาะสม
ในโอกาสนี้ กระทรวงการต่างประเทศได้แจ้งขอความช่วยเหลือจากภาครัฐ ภาคประชาสังคม และภาคเอกชนที่ลงทุนในศรีลังกา ทำให้สถานเอกอัครราชทูต ณ กรุงโคลัมโบ ได้โอนเงินบริจาค และจัดส่ง ยา และเวชภัณฑ์ บางส่วนแก่ศรีลังกาแล้ว ซึ่งโดยรวม ภาครัฐและเอกชนไทยได้มอบยาและเวชภัณฑ์ไปแล้วกว่า 235 รายการ และเงินให้ศรีลังการวมมูลค่ามากกว่า 4 ล้านบาทแล้ว
ทั้งนี้ ทางกระทรวงการต่างประเทศได้จัดการประชุมหน่วยงานที่เกี่ยวข้องเพื่อหารือถึงแนวทางให้ความช่วยเหลือแก่ศรีลังกา และช่องทางการรับบริจาคสิ่งของที่จำเป็นเพื่อความสะดวกในการประสานงาน และจะได้บริจาคให้กับศรีลังกาต่อไป
“เมื่อคำนึงถึงความสัมพันธ์ที่ใกล้ชิด ความเชื่อมโยงทางพุทธศาสนา และเป็นการแสดงไมตรีจิตในช่วงเผชิญวิกฤต จากสถานการณ์การเมือง ปัญหาเศรษฐกิจ และประสบกับความยากลำบาก ซึ่งส่งผลกระทบต่อความเป็นอยู่ของประชาชนชาวศรีลังกาโดยตรง รัฐบาลไทยพร้อมให้ความช่วยเหลือด้านมนุษยธรรมแก่มิตรประเทศตามความเหมาะสม โดยนายกฯ ขอบคุณหน่วยงานที่เกี่ยวข้อง ทั้งภาครัฐและภาคเอกชนที่มีส่วนร่วมให้ความช่วยเหลือ และได้สั่งการให้กระทรวงการต่างประเทศพิจารณาติดตามความคืบหน้าตามสถานการณ์เป็นระยะ รวมทั้งขอให้การดำเนินการให้ความช่วยเหลือเป็นไปตามความต้องการ ความจำเป็น และความเหมาะสม” นางสาวรัชดาฯ กล่าว
วันอังคารที่ 26 เมษายน 2565
ผู้ประกันตนป่วยโควิด-19 ขอรับ “ค่าทดแทนการขาดรายได้” ได้
วันอังคารที่ 26 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
ผู้ประกันตนในระบบประกันสังคมทุกมาตราที่ป่วยด้วยโรคโควิด-19 สามารถขอรับค่าทดแทนการขาดรายได้ ได้ที่สำนักงานประกันสังคม โดยใช้ใบรับรองแพทย์เป็นหลักฐาน สำหรับผู้ประกันตน ม.33 ได้รับค่าจ้างจากนายจ้างตามปกติในการลางาน 30 วันแรก วันที่ 31 เป็นต้นไป ขอรับเงินทดแทนได้ร้อยละ 50 ของค่าจ้าง สูงสุด 15,000 บาท ม.39 ขอรับเงินทดแทนได้ร้อยละ 50 โดยคำนวณจากฐานค่าจ้างอยู่ที่ 4,800 บาท และ ม.40 ที่รักษาแบบผู้ป่วยใน ขอรับได้วันละ 300 บาท รักษาตัวที่บ้าน 3 วันขึ้นไป วันละ 200 บาท แต่หากไม่ได้รักษาแบบผู้ป่วยในหรือไม่ได้กักตัว เฉพาะทางเลือกที่ 1 และ 2 ขอรับได้ครั้งละ 50 บาท สอบถามเพิ่มเติมได้ที่สายด่วนประกันสังคม โทร 1506 หรือ ไลน์ @ssothai ตลอด 24 ชั่วโมง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 21 กรกฎาคม 2564
วธ.เร่งแจ้งให้ศิลปินพื้นบ้าน-ผู้ประกอบการวัฒนธรรม 13 จังหวัดสีแดงเข้ม ขึ้นทะเบียนเป็นผู้ประกันสังคม ม.40
วธ.เร่งแจ้งให้ศิลปินพื้นบ้าน-ผู้ประกอบการวัฒนธรรม 13 จังหวัดสีแดงเข้ม ขึ้นทะเบียนเป็นผู้ประกันสังคม ม.40
วธ.เร่งแจ้งให้ศิลปินพื้นบ้าน-ผู้ประกอบการวัฒนธรรม 13 จังหวัดสีแดงเข้ม ขึ้นทะเบียนเป็นผู้ประกันสังคม ม.40
รับเงินช่วยเหลือ 5,000 บาท มอบสภาวัฒนธรรมกรุงเทพฯและสำนักงานวัฒนธรรมจังหวัดเร่งประชาสัมพันธ์
ให้คำแนะนำแก่ผู้อาชีพอิสระด้านวัฒนธรรม เพื่อให้ได้รับสิทธิต่อไป
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตามที่คณะรัฐมนตรี(ครม.) มีมติเมื่อวันที่ 13 ก.ค. 2564 และวันที่ 20 ก.ค. 2564 เห็นชอบมาตรการบรรเทาผลกระทบต่อประชาชน กลุ่มแรงงาน และผู้ประกอบการอันเนื่องมาจากข้อกำหนดตามความในมาตรา 9 แห่ง พ.ร.ก.การบริหารราชการในสถานการณ์ฉุกเฉิน พ.ศ.2548 (ฉบับที่ 28) โดยได้มีมาตรการการเยียวยาและช่วยเหลือประชาชนที่ได้รับผลกระทบจากการยกระดับมาตรการควบคุมสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในพื้นที่ควบคุมสูงสุดหรือพื้นที่สีแดงเข้มตามที่ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) ได้ออกประกาศล็อกดาวน์ตั้งแต่วันที่ 20 ก.ค.จนถึง 2 ส.ค.2564 รวม 13 จังหวัด ได้แก่ กรุงเทพมหานคร, นครปฐม, นนทบุรี, ปทุมธานี, สมุทรปราการ, สมุทรสาคร, นราธิวาส, ปัตตานี, ยะลา, สงขลา , ฉะเชิงเทรา, ชลบุรีและพระนครศรีอยุธยา โดยจ่ายเงินชดเชยตามมาตรการเยียวยาให้แก่ผู้ประกันตนมาตรา 33 และ 39 และมาตรา 40 ซึ่งในส่วนของมาตรา 40 นั้นรัฐบาลจะได้รับความช่วยเหลือในอัตรา 5,000 บาทต่อคน จำนวน 1 เดือน ซึ่งผู้ลงทะเบียนต้องไม่เป็นผู้ประกันตนตามมาตรา 39 และ 40 ก่อนวันที่ 28 มิถุนายน 2564 มีอายุ 15-65 ปี โดยสามารถเลือกจ่ายเงินสมทบ เพื่อรับสิทธิประโยชน์ได้ทั้งการได้รับเงินทดแทนการขาดรายได้ กรณีประสบอุบัติเหตุ หรือเจ็บป่วย การรับสิทธิทุพพลภาพตลอดชีวิต และการสงเคราะห์บุตร เป็นต้น และให้ไปขอขึ้นทะเบียนที่สำนักงานประกันสังคมทุกพื้นที่ และเว็บไซต์ของสำนักงานประกันสังคม ตามความสมัครใจภายในวันที่ 30 กรกฎาคม นี้
รัฐมนตรีว่ากระทรวงวัฒนธรรม กล่าวด้วยว่า สำหรับการจ่ายเงินช่วยเหลือตามมาตรการเยียวยาให้แก่ผู้ประกันตน มาตรา 40 มี 9 กิจการ ซึ่งมีกิจการที่เกี่ยวข้องกับภารกิจของกระทรวงวัฒนธรรม เป็นกิจการประเภทกิจกรรมศิลปะ ความบันเทิงและนันทนาการ ได้แก่ กิจกรรมการสร้างสรรค์ทางศิลปะ ความบันเทิง การแสดงโชว์เพื่อความบันเทิงและนันทนาการ พิพิธภัณฑ์ หอสมุด และการดำเนินงานเกี่ยวข้องกับโบราณสถานและอาคารทางประวัติศาสตร์ เป็นต้น ครอบคลุมถึงผู้ประกอบอาชีพอิสระที่เกี่ยวกับงานด้านวัฒนธรรม อาทิ ศิลปินลิเก หมอลำ ลำตัด โนรา ช่างฟ้อน สะล้อ ซอและซึง รวมถึงศิลปินที่เป็นช่างฝีมือด้านศิลปหัตถกรรม เช่น การทอผ้า จักสานแกะสลักไม้ และเครื่องปั้นดินเผา ตลอดจนผู้ประกอบการทางวัฒนธรรม ดังนั้น วธ.จึงได้มอบหมายสภาวัฒนธรรมกรุงเทพมหานครและสำนักงานวัฒนธรรมจังหวัด (สวจ.) 13 จังหวัดในพื้นที่สีแดงเข้มเร่งประชาสัมพันธ์ทุกช่องทางและให้คำแนะนำแก่ผู้ประกอบอาชีพอิสระที่เกี่ยวกับงานด้านวัฒนธรรมในทุกกลุ่มอาชีพที่มีความประสงค์ขึ้นทะเบียนเพื่อเข้าเป็นผู้ประกันตนตามมาตรา 40 ภายในวัน เวลาที่กำหนด เพื่อให้ได้รับสิทธิเยียวยาและช่วยเหลือตามมาตรการของรัฐบาลต่อไป